**LIETUVOS RESPUBLIKOS SVEIKATOS APSAUGOS MINISTRAS**



**Į S A K Y M A S**

**DĖL INFORMACIJOS APIE PACIENTĄ VALSTYBĖS INSTITUCIJOMS IR KITOMS ĮSTAIGOMS TEIKIMO TVARKOS PAKEITIMO**

2001 m. balandžio 18 d. Nr. 270

Vilnius

Iš dalies keičiu Informacijos apie pacientą valstybės institucijoms ir kitoms įstaigoms teikimo tvarką, patvirtintą sveikatos apsaugos ministro 2001 m. vasario 1 d. įsakymu Nr. 65 „Dėl Informacijos apie pacientą valstybės institucijoms ir kitoms įstaigoms teikimo tvarkos patvirtinimo“ (Žin., 2001, Nr. [13-405](https://www.e-tar.lt/portal/lt/legalAct/TAR.2846E4E70AAF)):

1. 6 punkte vietoj žodžių „3 punkte nurodytą prašymą, kuriame įvardytas juridinis pagrindas informacijai gauti“ įrašau žodžius „vadovo arba jo įgalioto asmens pasirašytą prašymą, pavedimą, sprendimą ar kitą dokumentą, kurį tokiais atvejais reikia pateikti pagal tų institucijų ar įstaigų darbą reglamentuojančius teisės aktus“ ir šį punktą išdėstau taip:

„6. 5 punkte išvardytos institucijos ar įstaigos pateikia vadovo arba jo įgalioto asmens pasirašytą prašymą, pavedimą, sprendimą ar kitą dokumentą, kurį tokiais atvejais reikia pateikti pagal tų institucijų ar įstaigų darbą reglamentuojančius teisės aktus.“

2. 10 punkte vietoj žodžių „Žodžiu (telefonu)“ įrašau žodį „Telefonu“ ir šį punktą išdėstau taip:

„10. Telefonu informacija apie pacientą neteikiama.“

SOCIALINĖS APSAUGOS IR DARBO MINISTRĖ,

L. E. SVEIKATOS APSAUGOS MINISTRO PAREIGAS VILIJA BLINKEVIČIŪTĖ